แบงก์กรุงเทพติดปีกให้กู้บินไทย1.2หมื่นล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ธนาคารกรุงเทพให้การบินไทยกู้ยาว 8 ปี พร้อมปรับสัญญาเงินกู้เดิม
นายชาติศิริ โสภณพนิช กรรมการผู้จัดการใหญ่ ธนาคารกรุงเทพ เปิดเผยว่า ธนาคารลงนามปล่อยกู้ให้บริษัท การบินไทย 1.2 หมื่นล้านบาท เป็นเงินกู้แบบมีระยะเวลา 8 ปี พร้อมทั้งแก้ไขสัญญาสินเชื่อเดิมจำนวน 8,000 ล้านบาท ที่ปล่อยไปก่อนหน้านี้ 
นายปิยสวัสดิ์ อัมระนันทน์ กรรมการผู้อำนวยการใหญ่ บริษัท การบินไทย กล่าวว่า การจัดหาเงินกู้เป็นไปตามแผนปรับโครงสร้างทางการเงินของแผนยุทธศาสตร์ปี 2553–2557 เพื่อลงทุนขยายกิจการเพิ่มความสามารถแข่งขันได้ในระยะยาว รวมถึงเพิ่มสภาพคล่องในระดับที่เหมาะสม และมีเสถียรภาพทางการเงินที่จะดำเนินธุรกิจอย่างมั่นคง 
รายงานข่าวแจ้งว่า บริษัท การบินไทย มีแผนลงนามกู้เงินรวมทั้งสิ้น 2.8 หมื่นล้านบาท โดยได้ลงนามแล้วกับธนาคารกรุงเทพ 1.2 หมื่นล้านบาท ธนาคารไทยพาณิชย์ 8,000 ล้านบาท ธนาคารทิสโก้ 3,000 ล้านบาท ธนาคารธนชาต 2,000 ล้านบาท ธนาคารทหารไทย 2,000 ล้านบาท และจะทยอยลงนามกับธนาคารพาณิชย์ที่เหลือ โดยระดมเงินเพื่อขยายลงทุน ปรับเงินกู้ก้อนเดิม และส่วนหนึ่งเพื่อซื้อเครื่องบิน
ตามแผนพัฒนาฝูงบินในระยะเวลา 1015 ปี เพื่อให้ครอบคลุมการจัดหาเครื่องบินรุ่นใหม่ระหว่างปี 25532567 แบ่งออกเป็น 3 ช่วง คือช่วงปี 25532557 บริษัทมีแผนปลดระวางเครื่องบินเก่าจำนวน 25 ลำ รับมอบเครื่องบินที่ได้รับการอนุมัติแล้วอย่างน้อย 9 ลำ จัดหาเครื่องบินรุ่นที่จำหน่ายและใช้งานอยู่ในปัจจุบันเพื่อใช้งานจำนวน 15 ลำ
ช่วงปี 25582562 มีแผนปลดระวางเครื่องบินเก่าจำนวน 32 ลำ และจัดหาเครื่องบินรุ่นใหม่ไม่น้อยกว่า 38 ลำ 
ช่วงปี 25632567 มีแผนปลดระวางเครื่องบินเก่าจำนวน 20 ลำ และจัดหาเครื่องบินรุ่นใหม่ ไม่น้อยกว่า 28 ลำ
โครงการจัดหาเครื่องบินปี 25532557
ประกอบด้วยการปลดระวางเครื่องบินที่มีอายุการใช้งาน ได้แก่ เครื่องบินโบอิ้ง 747400 จำนวน 6 ลำ แอร์บัส เอ 300600 จำนวน 10 ลำ แอร์บัส เอ 340500 จำนวน 4 ลำ โบอิ้ง 737400 จำนวน 3 ลำ และเอทีอาร์ 72 จำนวน 2 ลำ
แผนการรับมอบเครื่องบินที่ได้รับการอนุมัติแล้ว จำนวน 9 ลำ ประกอบด้วย เครื่องบิน แอร์บัส เอ 330300 จำนวน 3 ลำ และเครื่องบิน แอร์บัส เอ 380800 จำนวน 6 ลำ สำหรับการจัดหาเครื่องบินใหม่ ประกอบด้วย เครื่องบินภูมิภาค ความจุประมาณ 300 ที่นั่ง จำนวน 7 ลำ และเครื่องบินระหว่างทวีป ความจุประมาณ 350 ที่นั่ง จำนวน 8 ลำ รวม ทั้งสิ้น 15 ลำ
ฝูงบินที่จะรับมอบใหม่นี้ เครื่องบินระหว่างทวีปจะทำการบินไปยังโคเปนเฮเกน สตอกโฮล์ม ลอสแองเจลิส และออสโล ส่วนเครื่องบินภูมิภาคจะทำการบินไปยังเพิร์ท ดูไบ เซี่ยงไฮ้ ไทเป มุมไบ กัลกัตตา และบังกาลอร์
กรรมการผู้จัดการใหญ่ ธนาคารกรุงเทพ กล่าวว่า ผู้บริหารที่ลาออกไปแต่ละคนมีเหตุผลส่วนตัว โดยนายธีระ อภัยวงศ์ อดีต กรรมการรองผู้จัดการใหญ่ อายุ 60 ปี แต่ต่ออายุการทำงานมา 23ปีแล้ว ด้านนายปิยะ ซอโสตถิกุล ผู้ช่วยผู้จัดการใหญ่ รู้มา 23 ปี แล้วว่าจะลาออกไปดูแลธุรกิจครอบครัว ส่วนนายบดินทร์ อูนากูล อดีตผู้ช่วยผู้จัดการใหญ่ ลาไป 1 ปีครึ่ง ภายหลังลาออกไปนั่งเป็นรองผู้จัดการตลาดหลักทรัพย์ เพราะเป็นงานที่ชอบ ได้ใช้ความสามารถเต็มที่ ซึ่งการที่อดีตผู้บริหารไปประจำองค์กรอื่น ทำให้ได้สายสัมพันธ์ระหว่างองค์กรนั้นๆกับธนาคารด้วย ส่วนต้องปรับโครงสร้างองค์กรหรือไม่นั้น ธนาคารปรับอยู่ตลอดเวลาอยู่แล้ว